Alt for mange unge højtuddannede nordjyder flytter væk fra landsdelen, og det forsøger den nye kampagne nu at lave om på. Unge fra Aalborg Universitet cykler derfor lige nu rundt og besøger nordjyske virksomheder for at finde ud af, om de matcher hinanden. På turen viser de studerende erhvervslivet, at der er dygtige unge mennesker i Nordjylland, som ønsker at gøre karriere her, og virksomhederne kan samtidig gøre deres hoser grønne hos de unge og måske kommende medarbejdere. Torsdag gik turen forbi Hanstholm, hvor de studerende så på bølgeenergi. Tour de Nordjylland byder også på besøg hos Roblon, Trigon, AVV, Hydratech, Global Wind Power, Thy Møllen, DanWec og slutter af på vandet, på Cold Hawaii med en surfer-tur.

Referat:
En gruppe studerende fra Aalborg Universitet bruger en del af sommerferien på at cykle rundt til nordjyske virksomheder for at gøre opmærksom på sig selv og blive klogere på erhvervslivet.